**ZAKON**

**O FINANSIJSKOM LIZINGU**

(Objavljen u "Sl. listu RCG", br. 81 od 29. decembra 2005. godine, "Sl. listu Crne Gore", br. 40 od 8. avgusta 2011)

**I OSNOVNE ODREDBE**

**Predmet zakona**

**Član 1**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ovim zakonom uređuju se: posao finansijskog lizinga, ugovor o finansijskom lizingu, prava i obaveze subjekata u poslu finansijskog lizinga i registracija finansijskog lizinga.  
     Na odnose koji nijesu uređeni ovim zakonom shodno će se primjenjivati opšti propisi.

**Posao finansijskog lizinga**

**Član 2**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Posao finansijskog lizinga, u smislu ovog zakona, je pravni posao u kojem davalac finansijskog lizinga (u daljem tekstu: davalac lizinga):  
     1) sa isporučiocem predmeta lizinga (u daljem tekstu: isporučilac) ugovara sticanje prava svojine na predmetu lizinga, prema specifikaciji primaoca lizinga i pod uslovima koje odobrava primalac finansijskog lizinga (u daljem tekstu: primalac lizinga), ukoliko davalac lizinga i isporučilac nijesu isto lice;  
     2) sa primaocem lizinga ugovara posao finansijskog lizinga kojim se obavezuje da na primaoca lizinga prenese ovlašćenje držanja i korišćenja predmeta lizinga na ugovoreno vrijeme, a primalac lizinga se obavezuje da za držanje i korišćenje plaća ugovorenu naknadu u ugovorenim ratama.  
     Davalac lizinga i isporučilac može biti isto lice.

**Član 3**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ugovorom o finansijskom lizingu mora se ugovoriti jedna od sljedećih odredaba:  
     1) sticanje prava svojine na predmetu finansijskog lizinga, istekom roka na koji je ugovor zaključen;  
     2) sticanje prava otkupa predmeta lizinga, u toku ili na kraju ugovorenog perioda lizinga po ugovorenoj cijeni;  
     3) obaveza povraćaja predmeta lizinga davaocu lizinga nakon isplate svih rata lizing naknade.

**Predmet finansijskog lizinga**

**Član 4**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Predmet finansijskog lizinga (u daljem tekstu: predmet lizinga) može biti pokretna nepotrošna stvar (oprema, postrojenja, vozila i sl.) ili nepokretnosti (zemljišta, zgrade i sl.).

**Sadržina i forma ugovora o finansijskom lizingu**

**Član 5**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ugovor o finansijskom lizingu obavezno sadrži: identifikacione podatke o ugovornim stranama; precizno određenje predmeta lizinga; mjesto, vrijeme i način isporuke predmeta lizinga; datum zaključenja ugovora, potpise ugovornih strana, rok na koji se ugovor o finansijskom lizingu zaključuje; ukupan iznos lizing naknade koju plaća primalac lizinga; iznos pojedinih rata naknade, njihov broj i vrijeme plaćanja i stopu ugovorene zatezne kamate, opciju sticanja svojine ili otkupa predmeta lizinga; način prestanka ugovora o finansijskom lizingu.  
     Bitni element ugovora o finansijskom lizingu, kada su davaoci lizinga privredna društva ili banke, pored elemenata iz stava 1 ovog člana, je i stopa ugovorene redovne kamate.  
     Pored elemenata iz st. 1 i 2 ovog člana, ugovor o finansijskom lizingu može da sadrži i druge elemente kao što su: ugovornu stranu koja je obavezna da osigura predmet lizinga i rizike od kojih treba da bude osiguran; označenje ugovorne strane koja preuzima obavezu da plati troškove i operativne troškove (troškovi transporta, montaže, demontaže, tehničkog unapređenja, zamjene djelova, servisa, tehničko-tehnoloških unapređenja); obučavanje osoblja primaoca lizinga za korišćenje predmeta lizinga, kao i druge elemente o kojima ugovorne strane postignu saglasnost.  
     Ugovor o finansijskom lizingu mora biti zaključen u pisanoj formi.

**II SUBJEKTI U POSLU FINANSIJSKOG LIZINGA**

**Davalac lizinga**

**Član 6**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Davalac lizinga je vlasnik predmeta lizinga koji prenosi na primaoca lizinga ovlašćenje držanja i korišćenja predmeta lizinga, pod uslovima utvrđenim ugovorom.  
     Davalac lizinga, u smislu ovog zakona, može biti domaće ili strano pravno ili fizičko lice, odnosno privredno društvo i preduzetnik.

**Primalac lizinga**

**Član 7**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Primalac lizinga, u smislu ovog zakona, je domaće ili strano pravno ili fizičko lice, odnosno privredno društvo i preduzetnik koji na ime ovlašćenja držanja i korišćenja, odnosno sticanja prava svojine predmeta lizinga plaća lizing naknadu davaocu lizinga u skladu sa ugovorenim uslovima.

**Isporučilac predmeta lizinga**

**Član 8**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Isporučilac predmeta lizinga, u smislu ovog zakona, je domaće ili strano pravno ili fizičko lice, odnosno privredno društvo i preduzetnik koji, u skladu sa ugovorenim uslovima, na davaoca lizinga prenosi pravo svojine na predmetu lizinga.

**III PRAVA I OBAVEZE DAVAOCA LIZINGA**

**Dostavljanje specifikacije predmeta lizinga**

**Član 9**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Davalac lizinga dužan je da pribavi predmet lizinga u skladu sa specifikacijom koju mu je dostavio primalac lizinga.

**Odgovornost za pravne nedostatke**

**Član 10**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Davalac lizinga odgovara primaocu lizinga za pravne nedostatke predmeta lizinga.

**Odgovornost za materijalne nedostatke**

**Član 11**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Za materijalne nedostatke predmeta lizinga primaocu lizinga odgovara isporučilac, ako drukčije nije ugovoreno.  
     Davalac lizinga je dužan da, u pisanoj formi, obavijesti isporučioca koji odgovara za materijalne nedostatke predmeta lizinga o imenu, odnosno nazivu lica koje je primalac lizinga po ugovoru o lizingu.  
     Obavještenje iz stava 2 ovog člana mora biti dostavljeno najkasnije tri radna dana od dana zaključenja ugovora o lizingu.

**Prenos prava svojine na predmetu lizinga na treće lice**

**Član 12**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Davalac lizinga ima pravo da prenese pravo svojine na predmetu lizinga na treće lice, u kojem slučaju treće lice (novi vlasnik) stupa na mjesto davaoca lizinga i preuzima sva prava i obaveze iz ugovora o finansijskom lizingu.  
     Davalac lizinga dužan je da, bez odlaganja, u pisanoj formi, obavijesti primaoca lizinga o prenosu prava svojine na predmetu lizinga na treće lice.  
     Prenos prava svojine na predmetu lizinga na treće lice može se ugovorom isključiti.

**IV PRAVA I OBAVEZE PRIMAOCA LIZINGA**

**Preuzimanje predmeta lizinga i plaćanje lizing naknade**

**Član 13**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Primalac lizinga ima pravo i obavezu da preuzme predmet lizinga na način, u vrijeme i na mjestu utvrđenim ugovorom o finansijskom lizingu.  
     Primalac lizinga dužan je da davaocu lizinga plaća lizing naknadu u iznosima, rokovima i na način, koji su utvrđeni ugovorom o finansijskom lizingu.

**Izmjene predmeta lizinga**

**Član 14**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Izmjene izvršene na predmetu lizinga od strane primaoca lizinga, koje se mogu odvojiti od predmeta lizinga, vlasništvo su primaoca lizinga, ako nije drukčije ugovoreno.  
     Ako primalac lizinga o svom trošku i uz pisanu saglasnost davaoca lizinga, bez narušavanja predmeta lizinga, izvrši izmjene koje se ne mogu odvojiti od predmeta lizinga ima pravo na naknadu troškova izvršenih izmjena nakon raskida ugovora o finansijskom lizingu, ako drukčije nije ugovoreno.

**Održavanje predmeta lizinga**

**Član 15**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Primalac lizinga je dužan, ukoliko drukčije nije ugovoreno, da održava predmet lizinga u ispravnom stanju, da vrši sve neophodne popravke predmeta lizinga i da snosi troškove održavanja.

**V POSLJEDICE NEIZVRŠENJA OBAVEZA PRIMAOCA LIZINGA**

**Raskid ugovora zbog neispunjenja obaveza primaoca lizinga**

**Član 16**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Davalac lizinga ima pravo, ukoliko ugovorom nije drukčije određeno, da raskine ugovor o finansijskom lizingu, ako primalac lizinga:  
     1) zadocni sa isplatom prve rate;  
     2) poslije isplate prve rate, zadocni sa isplatom jedne ili više rata za period od najmanje 90 dana od dana njihovog dospijeća;  
     3) znatno povrijedi odredbe ugovora koje se odnose na korišćenje i održavanje predmeta lizinga.

**Poseban postupak za sticanje državine na predmetu lizinga**

**Član 17**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ako davalac lizinga raskine ugovor o finansijskom lizingu u skladu sa zakonom, a primalac lizinga odbije da dobrovoljno vrati predmet lizinga, davalac lizinga može sudu podnijeti predlog za donošenje rješenja o izvršenju, na osnovu kojeg će predmet lizinga biti oduzet primaocu lizinga i predat davaocu lizinga.  
     Na osnovu predloga za izvršenje iz stava 1 ovog člana, u skladu sa članom 16 al. 1 i 2 ovog zakona, nadležni sud će održati ročište na kojem se utvrđuju samo sljedeće činjenice:  
     1) da postoji pravno valjan ugovor o finansijskom lizingu registrovan kod nadležnog organa;  
     2) da je došlo do neispunjenja obaveze od strane primaoca lizinga.  
     Teret dokazivanja u slučaju iz stava 1 ovog člana pada na teret primaoca lizinga.  
     Ukoliko sud odluči u korist davaoca lizinga, donijeće rješenje kojim će odrediti izvršitelja i naložiti mu da oduzme predmet lizinga od primaoca lizinga ili lica koje ima državinu na predmetu lizinga i da ga preda davaocu lizinga, pri čemu nije dužan da ih o sprovođenju izvršenja prethodno obavještava.  
     Izvršitelj ne može odbiti da sprovede, odnosno nastavi sprovođenje izvršenja, osim ukoliko nije pruženo obezbjeđenje da će stvarni troškovi izvršenja biti plaćeni.  
     Sud je dužan da o predlogu za izvršenje iz stava 1 ovog člana donese rješenje najkasnije u roku od tri radna dana od dana podnošenja istog.  
     Protiv rješenja o izvršenju iz stava 4 ovog člana nije dozvoljen prigovor.  
     Postupak oduzimanja predmeta lizinga sprovodi se u roku od tri radna dana od dana donošenja rješenja iz stava 4 ovog člana u skladu sa odredbama Zakona o izvršnom postupku.  
     Protiv rješenja iz stava 4 ovog člana dozvoljena je žalba drugostepenom sudu u roku od pet dana od dana prijema rješenja.  
     Podnošenje žalbe ne odlaže izvršenje.

**VI PRESTANAK UGOVORA O LIZINGU**

**Osnovi za prestanak**

**Član 18**http://www.podaci.net/_novo/img/prazno.gifhttp://www.podaci.net/_novo/img/prazno.gif

**Propast predmeta lizinga usljed više sile**

**Član 19**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ugovor o lizingu prestaje ako predmet lizinga bude uništen usljed više sile.

**VII REGISTRACIJA LIZINGA**

**Registracija nepokretnih stvari kao predmeta lizinga**

**Član 20**http://www.podaci.net/_novo/img/prazno.gifhttp://www.podaci.net/_novo/img/prazno.gif

**Registracija pokretnih predmeta lizinga**

**Član 21**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Podaci iz ugovora o finansijskom lizingu čiji su predmet pokretne stvari, prestanak ugovora, kao i drugi potrebni podaci upisuju se u Registar zaloga Republike Crne Gore (u daljem tekstu: Registar zaloga), u skladu sa odredbama zakona kojima su uređene zaloge na pokretnim stvarima.

**Obaveza upisa**

**Član 22**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Zahtjev, odnosno prijavu za upis tereta i ograničenja, odnosno podataka iz ugovora o finansijskom lizingu iz čl. 20 i 21 ovog zakona davalac lizinga je dužan da podnese u roku od tri radna dana od dana zaključenja ugovora o finansijskom lizingu.

**VIII KAZNENE ODREDBE**

**Prekršaji davaoca lizinga**

**Član 23**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Novčanom kaznom od 550 eura do 20.000 eura kazniće se za prekršaj pravno lice - davalac lizinga, ako u roku od tri dana od dana zaključenja ugovora o finansijskom lizingu ne podnese zahtjev, odnosno prijavu za upis podataka iz ugovora o finansijskom lizingu odgovarajućem registru (član [22](http://www.podaci.net/_novo/prikaz-b.php?db=&what=Z-flizin04v0581-1140&draft=0&html=&nas=16574&nad=4&god=2005&status=1#clan22)).  
     Za prekršaj iz stava 1 ovog člana, kazniće se i odgovorno lice u pravnom licu i fizičko lice novčanom kaznom od 550 eura do 2.000 eura.  
     Za prekršaj iz stava 1 ovog člana, kazniće se preduzetnik novčanom kaznom od 550 eura do 6.000 eura.

**IX ZAVRŠNA ODREDBA**

**Član 24**http://www.podaci.net/_novo/img/prazno.gifhttp://www.podaci.net/_novo/img/prazno.gif

     Ovaj zakon stupa na snagu osmog dana od dana objavljivanja u "Službenom listu Republike Crne Gore".